                                              


                                                        

PARLAMENTUL ROMÂNIEI

CAMERA DEPUTAŢILOR

	COMISIA JURIDICĂ, DE DISCIPLINĂ ŞI IMUNITĂŢI
	
	


            Bucureşti, 15 aprilie 2019

                                                                                                  PL-x 224/2019     

      AVIZ

      asupra

Proiectului de Lege pentru modificarea și completarea art.223 din Legea educației naționale nr.1/2011

În conformitate cu prevederile art.95 și 115 din Regulamentul Camerei Deputaţilor, republicat, cu modificările şi completările ulterioare, Comisia juridică, de disciplină şi imunităţi a fost sesizată, spre dezbatere şi avizare, în procedură de urgență, cu Proiectul de Lege pentru modificarea și completarea art.223 din Legea educației naționale nr.1/2011, trimis cu adresa nr. PL-x 224 din 10 aprilie 2019, înregistrat cu nr.4c-13/379 din 10 aprilie 2019.
Camera Deputaţilor este primă Cameră sesizată, conform dispoziţiilor art. 75 alin.(1) din Constituţia României, republicată şi ale art.92 alin.(8) pct.1 din Regulamentul Camerei Deputaţilor, republicat, cu modificările și completările ulterioare.

Proiectul de lege are ca obiect de reglementare modificarea art.223 din Legea educației naționale nr.1/2011, cu modificările și completările ulterioare, în scopul creării carului legal necesar “pentru ca instituțiile de învățământ superior de stat să aibă posibilitatea de a prelua, în structura lor, cluburile sportive universitare” (CSU), ca entităţi cu statut de ordonator secundar faţă de universitate, conform Expunerii de motive.
Potrivit prevederilor art.61 din Regulamentul Camerei Deputaţilor, republicat, cu modificările şi completările ulterioare, Comisia juridică, de disciplină şi imunităţi a dezbătut iniţiativa legislativă în şedința din ziua de 15 aprilie 2019.

Guvernul României susține adoptarea proiectului de lege, cu observații și propuneri, conform punctului de vedere transmis prin adresa cu nr.328/DPSG din 18 martie 2019.
Consiliul Economic și Social a avizat favorabil această inițiativă legislativă, conform adresei cu nr.5874 din 22 noiembrie 2018. 
Membrii comisiei au examinat inițiativa legislativă supusă avizării, expunerea de motive şi avizul favorabil cu observaţii şi propuneri al Consiliului Legislativ, transmis prin adresa cu nr.1145 din 4 decembrie 2018.

În urma dezbaterilor, Comisia juridică, de disciplină şi imunităţi a hotărât, cu unanimitate de voturi, avizarea favorabilă a inițiativei legislative, în forma transmisă Comisiei juridice, de disciplină şi imunităţi de către Biroul permanent. 

În raport de obiectul şi conţinutul reglementării, proiectul de lege face parte din categoria legilor ordinare.

                                     PREŞEDINTE,                          

                     SECRETAR,

                                    Nicușor HALICI                                                  Aida-Cristina CĂRUCERU

Consilier parlamentar,

